梁鈜

梁鈜，又作梁鋐，字雅倡，一字恭先，广东广州府南海縣军籍，明朝政治人物。

生平
萬曆三十七年（1609年）己酉科廣東鄉試第三十五名举人，三十八年（1610年）庚戌科會試第五十六名，二甲三十名進士。赋性恬淡，不乐簿书，以淑人为己任，告就教职，遂授浙江绍兴府教授，日与诸生敦诗说礼，有不率教者，则召其父告诫之。一年，绍兴逢掖之士咸丕变焉。万历四十年壬子聘分考福建乡试，所拔六人皆名下士。寻丁艰去，服阕，起补户部主事，持筹会计，日无宁晷，上官以鋐有综理才，别司事恒委之，出纳无锱铢之差。奉命催解各饷，日夜劳瘁，遂得心病，解饷至天津，以疾乞归，抵里七日而卒。鋐沉毅狷介，制行端方，言笑不苟，居官恬静寡营，宦游将十载，相从止二仆，布衣疏食，一如诸生时，归箧中惟图书数卷而已《南海县志》卷三十八·列传七。

家族
曾祖梁賢。祖父梁曰忠。父梁與誠。母黄氏。重慶下。弟镇、铨。《萬曆三十八年進士登科錄》

参考文献

Category:南海人
H
Category:萬曆三十七年己酉科廣東鄉試舉人
Category:軍籍進士
Category:明朝户部主事
Category:明朝紹興府儒學教授
Category:明朝鄉試同考官